Yerevan.Today | Դուք վնգստացող դատավորների ցուցակի մեջ կա՞ք․ Հայկ Ալումյանը՝ դատավոր Դանիբեկյանին
Հայկ Ալումյանի հայտարարությունը՝ դատավոր Աննա Դանիբեկյանի որոշման վերաբերյալ․ «Խափանման միջոցի հետ կապցված թե՛ նախորդ դատական նիստում որոշումը, թե՛ այս որոշումը կայացվել են դատարանի նկատմամբ բիրտ, բացահայտ, աննախադեպ ճնշումների գործիք՝ պարոն Քոչարյանի նկատմամբ քաղաքական հետապնդումների համար։ Այսօր դատարանը գործում է որպես գործադիր իշխանության գործիք։ Դրա հիմնավորումները բազմիցս տվել ենք։ Դա բացահայտ է արվում, արդեն չի թաքցվում ոչ մեկի կողմից։ Նախորդ դատական նիստից առաջ արված հայտարարությունները ցույց տվեցին, որ ձեզ զրկել են ձեր սեփական կամքից և դուք հիմա էստեղ գործում եք ընդամենը դատարանի տեսքով, ոչ բովանդակությամբ։
Բացի այդ, հայտարարում եմ, որ դատարանի նկատմամբ հետական ամբողջ շարքի մեջ հերթական ճնշումներ գործադրելուց մեկի ժամանակ վարչապետը հայտարարել է, որ դատական համակարգում գոյություն ունեն դռների տակ վնգստացող դատավորներ։ Այդ հանգամանքն իր հրապարակային ելույթներում հաստատել է ԲԴԽ նախագահ պարոն Ռուբեն Վարդազարյանը։
Դատավոր Աննա Դանիբեկյանն ասաց, որ ԲԴԽ նախագահի հայտարարություներն այս դատական նիստում չեն քննարկվում։ Ի պատասխան Հայկ Ալումյանն ասաց․ «Բա չիմանա՞նք ում մասին է ասում, կարող է՝ ձեր մասին է։ Մենք մտավածություն ունենք, որ ձեր մասին է։
Հիշեցնենք, որ Աննա Դանիբեկյանն անփոփոխ թողնեց երկրորդ նախագահին կալանքի տակ պահելու որոշումը։
Աննա Դանիբեկյան | դատավոր | ԲԴԽ նախագահ | Հայկ Ալումյան